钦定古今图书集成/方舆汇编/边裔典/第108卷 > 《山海经》 > 旃涂国
## 钦定古今图书集成/方舆汇编/边裔典/第108卷 > 《山海经》 > 旃涂国

成王四年，旃涂国献凤雏，载以瑶华之车，饰以五色
之玉，驾以赤象，至于京师，育于灵禽之苑。饮以琼浆，
饴以云实。二物皆出上元仙方。凤初至之时，毛色未
彪发。及成王封泰山，禅社首之后，文彩炳燿中国，飞
走之类，不复喧鸣，咸服神禽之远至也。及成王崩，冲
飞而去。孔子相鲁之时，有神凤游集，至哀公之末，不
复来翔。故曰“凤鸟不至”，可为悲矣。